**Likumprojekta “Par nekustamā īpašuma Augusta Deglava iela 39A, Rīgā daļas atsavināšanu sabiedrības vajadzībām — Austrumu maģistrāles posma no Ieriķu ielas līdz Vietalvas ielai izbūves nodrošināšanai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 5. un 13.pants.  Rīgas domes 2015.gada 12.maija lēmums Nr.2563 (protokols Nr.54, 16.§) „Par sabiedrības vajadzībām nepieciešamā nekustamā īpašumā Augusta Deglava ielā, Rīgā (kadastra Nr.01000712593), daļas piespiedu atsavināšanu”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīgas dome 26.10.2004. pieņēma lēmumu Nr.3590 „Par Austrumu maģistrāles posmā no Viestura prospekta līdz Slāvu aplim būvniecības ieceri.” (turpmāk – lēmums Nr.3590) Ar lēmuma Nr.3590 1.punktu tika akceptēta Austrumu maģistrāles posma no Viesturu prospekta līdz Slāvu aplim būvniecības iecere, turpmāk detalizēti izstrādājot trases skiču projektu saskaņā ar publiskās apspriešanas rezultātiem.  Rīgas domes Satiksmes departaments 25.11.2010. nosūtīja vēstuli Nr. DS-10-1206-dv Rīgas domes Satiksmes un transporta lietu komitejai ar informāciju par būvprojekta „Austrumu maģistrāle posmā no Ieriķu ielas līdz Vietalvas ielai” īstenošanai vajadzīgos nekustamos īpašumus, tajā skaitā informāciju par nekustamo īpašumu Augusta Deglava 39A ielā, Rīgā (kadastra Nr.01000712593), daļu 48 m2 (četrdesmit astoņi kvadrātmetri) platībā, kas minētajā vēstulē apzīmēta ar Nr.21.  Rīgas domes Satiksmes un transporta lietu komiteja 30.11.2010. sēdē izskatīja jautājumu par Austrumu maģistrāles posmam no Ieriķu ielas līdz Vietalvas ielai būvniecībai vajadzīgajiem nekustamajiem īpašumiem un nolēma (sēdes prot. Nr.39, 3.§) atzīt, ka 28 nekustamie īpašumi, tai skaitā Augusta Deglava 39 ielā (saskaņā ar Rīgas domes Satiksmes departamenta 25.11.2010. vēstulē Nr. DS-10-1206-dv minēto sarakstu), ir vajadzīgi Rīgas pilsētas pašvaldības autonomo funkciju realizēšanai – Austrumu maģistrāles posma no Ieriķu ielas līdz Vietalvas ielai, Rīgā, būvniecībai.  Sabiedrības vajadzībām nepieciešami 48 m2 (četrdesmit astoņi kvadrātmetri) zemes, kas ir daļa no nekustamā īpašuma Augusta Deglava ielā 39A, Rīgā ar kadastra Nr. 0100 071 2593 (turpmāk – Atsavināmais nekustamais īpašums) un, kas sastāv no zemes vienības 2390 m2 (divi tūkstoši trīssimt deviņdesmit kvadrātmetri) kopplatībā (zemes vienības kadastra apzīmējums 0100 071 2593). Atlikusī īpašuma platība ir 2342 m2 (divi tūkstoši trīssimt četrdesmit divi kvadrātmetri). Saskaņā ar spēkā esošo Rīgas pilsētas teritorijas plānojumu 2006.-2018.gadam minimālā jaunveidojamā zemes gabala platība ir 400 m2 (četri simti kvadrātmetri), līdz ar to atlikusī īpašuma daļa ir izmantojama atbilstoši teritorijas plānojumā noteiktajai atļautajai izmantošanai.  Īpašuma tiesības uz nekustamo īpašumu Augusta Deglava iela 39A, Rīgā ar kadastra Nr. 0100 071 2593, reģistrētas Rīgas pilsētas zemesgrāmatu nodalījumā Nr. 100000059740, īpašnieki Vladimirs Demjanovs (1/2 domājamās daļas apmērā) un Artjoms Demjanovs (1/2 domājamās daļas apmērā) (turpmāk - Atsavināmā nekustamā īpašuma kopīpašnieki).  Nekustamajam īpašumam ir šādi apgrūtinājumi: noteikts aizliegums Vladimiram Demjanovam un Artjomam Demjanovam bez Vladimira vai Staļinas Demjanovas rakstiskas piekrišanas nekustamo īpašumu atsavināt, tajā skaitā pārdot, mainīt, sadalīt, atdalīt, dāvināt, ieķīlāt, iznomāt, izīrēt un jebkādā citā veidā apgrūtināt; noteikts aizliegums bez sabiedrības ar ierobežotu atbildību „Zeme Plus”, nodokļu maksātāja Nr. 40103168248, rakstiskas piekrišanas nekustamo īpašumu atsavināt, dāvināt, mainīt, ieķīlāt un apgrūtināt ar lietu tiesībām; noteikts aizliegums bez Rīgas pilsētas pašvaldības, nodokļu maksātāja kods 90000064250, rakstiskas piekrišanas nekustamā īpašuma sastāvā ietilpstoša zemesgabala daļu 48 km2 platībā, kas uzrādīta SIA „APVIDE” 29.03.2013. zemes vienības sadales skicē ar apzīmējumu „1”, atsavināt, dāvināt, sadalīt un apgrūtināt ar lietu tiesībām; pamatojoties uz Rīgas pilsētas Vidzemes priekšpilsētas tiesas 2015.gada 14.janvāra lēmumu par saistību bezstrīdus piespiedu izpildīšanu lietā Nr.3-12/0311 vērsta solidāra EUR 1 004 789,14 piedziņa uz Artjoma Demjanova un Vladimira Demjanova nekustamo īpašumu. Piedzinējs: SERGEY DOLGOV; pamatojoties uz 2015.gada 26.augusta LR IeM VP GKPP Ekonomisko noziegumu apkarošanas pārvaldes lēmumu par aresta uzlikšanu mantai, kurš apstiprināts Rīgas pilsētas Latgales priekšpilsētas tiesā 2015.gada 28.augustā, nekustamajam īpašumam uzlikts arests – aizliegums nekustamo īpašumu atsavināt un apgrūtināt ar citām lietu vai saistību tiesībām saskaņā ar kriminālprocesa likuma 361.pantu; zemes gabals atrodas ielas sarkanajās līnijās; Rīgas gāzes saimniecībai „Rīgas gāze” piederošs gāzes vads; Rīgas pilsētas pašvaldības uzņēmuma Ūdensapgāde un kanalizācija saimniecisko notekūdeņu kanalizācija ar aizsardzības zonu; nostiprināta hipotēka. Kreditors: sabiedrība ar ierobežotu atbildību „Zemes Plus”, nodokļu maksātāja kods 40103168248; nostiprināta hipotēka uz domājamo daļu. Kreditors: sabiedrība ar ierobežotu atbildību „Petroleum Trans Service”, reģistrācijas Nr.40003758889. Ķīlas devējs: Artjoms Demjanovs. Minētais apgrūtinājums ierakstīts bez Rīgas pilsētas pašvaldības piekrišanas.  Rīgas dome 11.02.2014 pieņēma lēmumu „Par sabiedrības vajadzībām nepieciešamās nekustamo īpašumu Augusta Deglava ielā, Rīgā (kadastra Nr.01000710180), un Augusta Deglava ielā 39A, Rīgā (kadastra Nr.01000712593) daļu atsavināšanu” (turpmāk – RD Atsavināšanas lēmums).  Saskaņā ar Likuma 4.pantu, nekustamā īpašuma atsavināšana sabiedrības vajadzībām notiek, vienojoties par labprātīgu nekustamā īpašuma atsavināšanu vai atsavinot to piespiedu kārtā uz atsevišķa likuma pamata.  Rīgas pilsētas pašvaldība ilgstošā laika periodā ir piedāvājusi Atsavināmā nekustamā īpašuma īpašniekam vienoties par tā atsavināšanu, tomēr vienošanās nav panākta:   1. 01.03.2011. tika nosūtīta vēstule uz Atsavināmā nekustamā īpašuma kopīpašnieku deklarēto dzīvesvietu, ar informāciju par nekustamā īpašumā īpašuma daļas nepieciešamību Austrumu maģistrāles posma no Viestura prospekta līdz Slāvu aplim būvniecībai un lūgumu sniegt kontaktinformāciju, kā arī sniegt informāciju nekustamā īpašuma vērtētājam vērtēšanas procesā. Atbildi uz minēto vēstuli Atsavināmā nekustamā īpašuma kopīpašnieki nav snieguši; 2. 26.03.2013 tika nosūtīta atkārtota vēstule ar informāciju par Atsavināmā nekustamā īpašumā īpašuma daļas iegādes nepieciešamību sabiedrības vajadzībām, kā arī lūgumu piekrist nekustamā īpašuma daļas labprātīgai atsavināšanai. Vienlaikus vēstulē izteikts lūgums sniegt informāciju un dokumentus, kas varētu ietekmēt Atsavināmā nekustamā īpašuma vērtības noteikšanu. Atbildi uz minēto vēstuli Atsavināmā nekustamā īpašuma kopīpašnieki nav snieguši; 3. 13.08.2013 tika nosūtīta vēstule ar sertificēta nekustamā īpašuma vērtētāja AS „BDO” 06.08.2013 Atsavināmā nekustamā īpašuma novērtējumu un lūgumu viena mēneša laikā no vēstules saņemšanas rakstiski sniegt viedokli un argumentus par aprēķināto atlīdzību. Saskaņā ar iepriekšminēto vērtējumu, atlīdzība par Atsavināmo nekustamo īpašumu noteikta  EUR 1280,58 (viens tūkstotis divi simti astoņdesmit *euro* un piecdesmit astoņi *euro* centi) apmērā. Vienlaikus vēstulē izteikts lūgums informēt par piedalīšanos Rīgas domes Sabiedrības vajadzībām nepieciešamo nekustamo īpašumu atsavināšanas komisijas 23.09.2013. sēdē. Atbildi uz minēto vēstuli Atsavināmā nekustamā īpašuma kopīpašnieki nav snieguši; 4. 26.09.2013 tika nosūtīta vēstule ar informāciju par Rīgas domes Sabiedrības vajadzībām nepieciešamo nekustamo īpašumu atsavināšanas komisijas 23.09.2013. sēdē pieņemto lēmumu par Atsavināmā nekustamā īpašuma atlīdzības apmēru un lūgumu viena mēneša laikā no vēstules saņemšanas rakstveidā paziņot par gatavību atsavināt par labu Rīgas pilsētas pašvaldībai pirkuma ceļā nekustamā īpašuma Augusta Deglava ielā 39A, Rīgā (kadastra Nr.01000712593), daļu 48 m2 (četrdesmit astoņi kvadrātmetri) platībā par noteikto atlīdzību EUR 1280,58 (viens tūkstotis divi simti astoņdesmit *euro* un piecdesmit astoņi *euro* centi) apmērā. Atbildi uz minēto vēstuli Atsavināmā nekustamā īpašuma kopīpašnieki nav snieguši; 5. 28.12.2013. tika saņemts AS „BDO” atzinums par to, ka nekustamā īpašuma Augusta Deglava ielā 39A, Rīgā (kadastra Nr.01000712593), daļas 48 m² platībā 30.07.2013. aprēķinātās taisnīgās atlīdzības apmērs, ņemot vērā visus īpašuma tirgus vērtību ietekmējošos faktorus, ir atbilstošs arī pašreizējai situācijai nekustamo īpašumu tirgū; 6. 07.04.2014. tika nosūtīta vēstule sniedzot informāciju par RD Atsavināšanas lēmumu, vienlaikus nosūtot Atsavināmā nekustamā īpašuma kopīpašniekiem pirkuma līguma projektu un pilnvaras projektu izvērtēšanai un saskaņošanai. Minētajā vēstulē, izteikts lūgums divu mēnešu laikā no vēstules saņemšanas rakstveidā paziņot par gatavību noslēgt pirkuma līgumu ar Rīgas pilsētas pašvaldību par Atsavināmā nekustamā īpašuma atsavināšanu sabiedrības vajadzībām par noteikto atlīdzību EUR 1280,58 (viens tūkstotis divi simti astoņdesmit *euro* un piecdesmit astoņi *euro* centi) apmērā, kā arī norādīts – ja noteiktajā termiņā netiks sniegta atbilde, tiks uzskatīts, ka nav izdevies panākt labprātīgu vienošanos par Atsavināmā nekustamā īpašuma atsavināšanu Rīgas pilsētas pašvaldības autonomo funkciju izpildes nodrošināšanai, un tiks sagatavots Rīgas domes lēmuma projekts par nekustamā īpašuma daļas piespiedu atsavināšanu. Atsavināmā nekustamā īpašuma kopīpašnieku atbilde netika saņemta. 7. 19.11.2015. tika saņemts SIA „AUDITORFIRMA INVEST-RĪGA” atzinums par to, ka nekustamā īpašuma Augusta Deglava ielā 39A, Rīgā (kadastra Nr.01000712593), daļas 48 m² platībā 30.07.2013. aprēķinātās taisnīgās atlīdzības apmērs, ņemot vērā visus īpašuma tirgus vērtību ietekmējošos faktorus, ir atbilstošs arī pašreizējai situācijai nekustamo īpašumu tirgū;   Rīgas pilsētas pašvaldība atbilstoši Ministru kabineta 2011.gada 15.marta noteikumiem Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – noteikumi Nr.204) ir izveidojusi atlīdzības noteikšanas komisiju (turpmāk – komisija).  Rīgas pilsētas pašvaldība ir nodrošinājusi taisnīgas atlīdzības noteikšanu atbilstoši noteikumu Nr.204 noteiktajai procedūrai. Komisija 23.09.2013. nolēma apstiprināt atlīdzības apmēru EUR 1280,58 (viens tūkstotis divi simti astoņdesmit *euro* un piecdesmit astoņi *euro* centi) par sabiedrības vajadzībām nepieciešamo Atsavināmo nekustamo īpašumu. Saskaņā ar Likuma 9.pantā noteikto kārtību – ar Rīgas domes 11.02.2014 lēmumu „Par sabiedrības vajadzībām nepieciešamo nekustamo īpašumu Augusta Deglava ielā, Rīgā (kadastra Nr.01000710180), un Augusta Deglava ielā 39A, Rīgā (kadastra Nr.01000712593), daļu atsavināšanu” (protokols Nr.23 29.§) Atsavināmā nekustamā īpašuma atsavināšana ierosināta  par  noteikto atlīdzību EUR 1280,58 (viens tūkstotis divi simti astoņdesmit *euro* un piecdesmit astoņi *euro* centi).  Atlīdzības apmērs pamatots ar neatkarīga sertificēta nekustamo īpašumu vērtētāja AS „BDO” 06.08.2013. nekustamā īpašuma vērtējumu. Papildu zaudējumi, kas būtu atlīdzināmi, nav konstatēti.  Ņemot vērā apstākli, ka Atsavināmā nekustamā īpašuma kopīpašnieki nav atbildējuši Rīgas pilsētas pašvaldības centieniem sazināties un vienoties par labprātīgu Zemesgabalu daļu atsavināšanu, lai neaizkavētu Austrumu maģistrāles otrās kārtas būvniecību, ar kuru plānots radīt drošu un ērtu transporta infrastruktūru, kā arī, lai tiktu sasniegts sabiedrības kopējām interesēm atbilstošs mērķis, Rīgas pilsētas pašvaldība AS „BDO” lūdza aktualizēt Zemesgabalu daļu vērtību. Rīgas pilsētas pašvaldībā 28.12.2013. tika saņemti AS „BDO” atzinumi, ka nekustamā īpašuma Augusta Deglava ielā 37, Rīgā (kadastra Nr.01000710180), daļas 135 m² (simt trīsdesmit pieci kvadrātmetri) platībā un Augusta Deglava ielā 39A, Rīgā (kadastra Nr.01000712593), daļas 48 m² (četrdesmit astoņi kvadrātmetri) platībā 30.07.2013. aprēķinātās taisnīgās atlīdzības, ņemot vērā visus īpašuma tirgus vērtību ietekmējošos faktorus, ir atbilstošas arī pašreizējai situācijai nekustamo īpašumu tirgū, tādējādi Rīgas domē 11.02.2014. tika pieņemts lēmums Nr.751 „Par sabiedrības vajadzībām nepieciešamo nekustamo īpašumu Augusta Deglava ielā, Rīgā (kadastra Nr.01000710180), un Augusta Deglava ielā 39A, Rīgā (kadastra Nr.01000712593), daļu atsavināšanu”.  Atbilstoši Likuma 16.panta pirmajai daļa, nostiprinot zemesgrāmatā īpašuma tiesības uz nekustamo īpašumu, kas atsavināts, pamatojoties uz likumu par konkrētā nekustamā īpašuma atsavināšanu, attiecīgais nekustamais īpašums pāriet valsts vai pašvaldības īpašumā brīvs no visiem apgrūtinājumiem un nastām, kuras nekustamajam īpašumam bija uzliktas saistību rezultātā un par kurām institūcija nav tieši paziņojusi, ka tā uzņemas attiecīgos apgrūtinājumus un nastas. Rīgas pilsētas pašvaldība 07.04.2014. ar vēstuli Nr.6-5/DIIP-14-91-ap ir informējusi AS „Rietumu banka”, SIA „Zeme plus”, Staļinu Demjanovu un Vladimiru Demjanovu par Rīgas domes 11.02.2014. pieņemto lēmumu par nekustamā īpašuma daļas atsavināšanu sabiedrības vajadzībām.  Vienošanos ar Atsavināmā nekustamā īpašuma kopīpašniekiem par tiem piederošā nekustamā īpašuma labprātīgu atsavināšanu Rīgas pilsētas pašvaldībai nav izdevies panākt.  Līdz ar to ir iestājušies Likuma 5.pantā norādītie apstākļi nekustamā īpašuma piespiedu atsavināšanai, kā arī Likuma 13.pantā noteiktie apstākļi likumprojekta iesniegšanai izskatīšanai Saeimā.  Ņemot vērā to, ka ar Atsavināmā nekustamā īpašuma kopīpašniekiem nav izdevies panākt vienošanos par Atsavināmā nekustamā īpašuma labprātīgu atsavināšanu, Rīgas dome 12.05.2015. pieņēma lēmumu Nr.2563 „Par sabiedrības vajadzībām nepieciešamās nekustamā īpašuma Augusta Deglava ielā, Rīgā (kadastra Nr.01000712593) daļas piespiedu atsavināšanu.” Saskaņā ar Likuma 13.pantu vides aizsardzības un reģionālās attīstības ministrija sagatavo likumprojektu par attiecīgā nekustamā īpašuma atsavināšanu.  Rīgas attīstības programmas 2010.-2013.gadam (apstiprināta ar Rīgas pilsētas domes 15.112005. lēmumu Nr.584 „Par Rīgas teritorijas plānojuma 2006.-2018.gadam galīgās redakcijas noteikšanu, Rīgas ilgtermiņa attīstības stratēģijas līdz 2025.gadam apstiprināšanu un Rīgas attīstības programmas 2006.-2012.gadam galīgās redakcijas apstiprināšanu”) stratēģiskā mērķa „Ērti un ātri sasniedzama pilsēta” ietvaros kā prioritāti paredz Austrumu maģistrāles būvniecību, tādējādi mazinot maģistrālo ielu fragmentāro raksturu Rīgas pilsētas administratīvajā teritorijā. Rīgas pilsētas attīstības programmas 2010.-2013.gadam Investīciju plānā ietverts projekts „Austrumu maģistrāles projektēšana un būvniecība, t.sk. autoruzraudzība, būvuzraudzība”, kura realizācijas gaitā līdz 2012.gadam bija plānots arī apzināt atsavināmos nekustamos īpašumus ielu sarkano līniju robežās, kā arī uzsākt identificēto nekustamo īpašumu atsavināšanu. Arī Rīgas attīstības programmas 2014.-2020.gadam projektā (apstiprināts ar Rīgas pilsētas domes 22.10.2013 lēmumu Nr.302 „Par Rīgas ilgtspējīgas attīstības stratēģijas līdz 2030.gadam un Rīgas attīstības programmas 2014.-2020.gadam projekta nodošanu publiskajai apspriešanai un atzinuma saņemšanu”) norādīts, ka ir plānots uzsākt Rīgas Ziemeļu transporta koridora 1.posma un Austrumu maģistrāles būvniecību, pakāpeniski pilnveidojot lielā maģistrālā loka izveidi Rīgas pilsētā. Rīgas attīstības programmas 2014.-2020.gadam Rīcības plānā ietverts uzdevums „Attīstīt tranzīta un sakaru infrastruktūru atbilstoši Eiropas transporta tīkla (TEN-T) plāniem”, kura ietvaros plānota Austrumu maģistrāles posma Ieriķu iela – Vietalvas iela pabeigšana un Austrumu maģistrāles, kas savienos Dienvidu tiltu ar perspektīvo Ziemeļu transporta koridoru, izbūve līdz 2016.gada beigām.  Lai īstenotu minēto ieceri, Rīgas pilsētas pašvaldībai ir nepieciešams atsavināt nekustamā īpašuma ar adresi Augusta Deglava iela 39A, Rīgā (kadastra Nr.01000712593), daļu – zemesgabala daļa 48 m2 (četrdesmit astoņi kvadrātmetri) platībā.  Saskaņā ar Rīgas pilsētas pašvaldības 20.12.2005 saistošo noteikumu Nr.34 „Rīgas teritorijas izmantošanas un apbūves noteikumi” 15.pielikumu „Teritorijas plānotā (atļautā) izmantošana” Atsavināmais nekustamais īpašums atrodas ielu teritorijā, kur primārā izmantošana ir gājēju un velosipēdu, privātā, sabiedriskā (publiskā) un kravu autotransporta, pilsētas elektrotransporta satiksmes būvju, kā arī transporta un inženiertehniskās apgādes tīklu un būvju būvniecība.  Saskaņā ar RD Atsavināšanas lēmumu Atsavināmais nekustamais īpašums ir nepieciešams Austrumu maģistrāles 2.kārtas būvniecībai. Saskaņā ar likuma ”Par pašvaldībām” 15.panta pirmās daļas 2.punktu Atsavināmais nekustamais īpašums nepieciešams Rīgas pilsētas pašvaldības autonomās funkcijas nodrošināšanai – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana).  Iegūstot Rīgas pilsētas pašvaldības īpašumā nekustamā īpašuma Augusta Deglava iela 39A, Rīgā, daļu – zemesgabala daļu 48 m2 (četrdesmit astoņi kvadrātmetri) platībā jeb Atsavināmo nekustamo īpašumu, tiek sasniegts sabiedrības kopējām interesēm atbilstošs mērķis. Rīgas pilsētas pašvaldībai nebūs tiesisku šķēršļu izmantot zemesgabala daļu 48 m2 (četrdesmit astoņi kvadrātmetri) platībā Austrumu maģistrāles otrās kārtas būvniecībai, tādējādi radot drošu un ērtu transporta infrastruktūru ne tikai pašvaldības iedzīvotājiem, bet jebkurai personai, kura izmantos Austrumu maģistrāles transporta infrastruktūru.  Saskaņā ar Likuma 15.pantu īpašuma tiesības uz nekustamo īpašumu, kas atsavināts, pamatojoties uz likumu, pāriet pašvaldībai, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Rīgas pilsētas pašvaldība samaksājusi īpašniekiem atlīdzību saskaņā ar Likuma 29.panta pirmajā daļā minēto līgumu vai, ja tāds netiks noslēgts, samaksājusi noteikto atlīdzību Likuma 30.pantā noteiktajā apmērā vai noguldījusi atlīdzību bankas kontā Likuma 33.pantā noteiktajā kārtībā.  Saskaņā ar Likuma 27.panta pirmajā un otrajā daļā noteikto īpašniekam ir tiesības apstrīdēt Rīgas pilsētas pašvaldības noteikto atlīdzības apmēru. Normatīvajos aktos noteiktajā kārtībā īpašniekam ir tiesības iesniegt konstitucionālo sūdzību par nekustamā īpašuma atsavināšanu. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Rīgas pilsētas pašvaldība. |
| 4. | Cita informācija | Atbilstoši Likuma 14.panta pirmajai daļai tiek sniegta šāda informācija:   1. Informācija par Atsavināmo nekustamo īpašumu:   Nekustamā īpašuma Augusta Deglava iela 39A, Rīgā ar kadastra Nr. 0100 071 2593 (reģistrēts Rīgas pilsētas zemesgrāmatas nodalījumā Nr. 100000059740) sastāvā ietilpstošā zemesgabala ar kadastra apzīmējumu 0100 071 2593 daļa 48 m2 (četrdesmit astoņi kvadrātmetri) platībā. Zemes gabala atsavināmās daļas robežas attēlotas likumprojekta [pielikumā](http://likumi.lv/doc.php?id=238173&search=on#piel1). Kopīpašnieki – Vladimirs Demjanovs un Artjoms Demjanovs.  Atsavināmais nekustamais īpašums ir nepieciešams Austrumu maģistrāles posma Ieriķu iela – Vietalvas iela pabeigšanai un Austrumu maģistrāles, kas savienos Dienvidu tiltu ar perspektīvo Ziemeļu transporta koridoru izbūvei.  Vienošanos ar īpašniekiem par Atsavināmā nekustamā īpašuma labprātīgu atsavināšanu Rīgas pilsētas pašvaldībai nav izdevies panākt.  Līdz ar to ir iestājušies Likuma 5.pantā norādītie apstākļi nekustamā īpašuma piespiedu atsavināšanai, kā arī Likuma 13.pantā noteiktie apstākļi likumprojekta iesniegšanai izskatīšanai Saeimā.  Likuma 6.panta pirmajā daļā minēto apstākļu izvērtējums, jo tiek atsavināta nekustamā īpašuma daļa:   * + - 1. atlikusī nekustamā īpašuma platība pēc sabiedrības vajadzībām nepieciešamās daļas atsavināšanas sastādīs 2342 m2 (divi tūkstoši trīssimt četrdesmit divi kvadrātmetri), kas ir pietiekama, lai tiktu izmantota atbilstoši vietējās pašvaldības teritorijas plānojumam;       2. papildus apgrūtinājumi, kuru dēļ atlikusī nekustamā īpašuma daļa nav izmantojama atbilstoši teritorijas plānojumam, netiks radīti;       3. atlikušās neatsavinātās nekustamā īpašuma lielākās daļas konfigurācija nemainās;       4. nav konstatējami arī citi apstākļi, kuru dēļ atlikusī nekustamā īpašuma daļa nav izmantojama atbilstoši teritorijas plānojumam.   Ievērojot minēto, visa nekustamā īpašuma atsavināšana pilnā tā sastāvā nav nepieciešama. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupas, kuras tiesiskais regulējums arī ietekmē vai varētu ietekmēt | Rīgas pilsētas pašvaldības iedzīvotāji un pārējās personas, kuras izmantos Austrumu maģistrāles transporta infrastruktūru, kā arī atsavināmā nekustamā īpašuma īpašnieki un kreditori. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Administratīvo izmaksu monetārs novērtējums nav veikts. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (tūkst. *euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | |  |  | | --- | --- | | EUR 1280,58 |  | |  | Projekts šo jomu neskar. | |  | | 1280,58 EUR (viens tūkstotis divi simti astoņdesmit *euro* un piecdesmit astoņi *euro* centi) | | | | | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | |  |  | | --- | --- | | EUR 1280,58 | Projekts šo jomu neskar. | |  | |  | | 1280,58 EUR (viens tūkstotis divi simti astoņdesmit *euro* un piecdesmit astoņi *euro* centi) | | | | | |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | |  |  | | --- | --- | | EUR 0 | Projekts šo jomu neskar. | |  | |  | | EUR 0 | | | | | |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | | | |
| 5. Precizēta finansiālā ietekme: | X |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  |  | | --- | --- | | 1280,58 EUR   (viens tūkstotis divi simti astoņdesmit *euro* un piecdesmit astoņi *euro* centi) |  | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi, kas saistīti ar Atsavināmā nekustamā īpašuma pirkšanu tiks segti no Rīgas pilsētas pašvaldības līdzekļiem.  Nepieciešamos finanšu līdzekļus Atsavināmā nekustamā īpašuma atsavināšanai sabiedrības vajadzībām 1280,58 EUR (viens tūkstotis divi simti astoņdesmit *euro* un piecdesmit astoņi *euro* centi) apmērā ir paredzēts segt no Rīgas pilsētas pašvaldības pamatbudžeta līdzekļiem.  Rīgas pilsētas pašvaldība segs izmaksas, kas saistītas ar nekustamā īpašuma reģistrēšanu zemesgrāmatā uz pašvaldības vārda. | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai nodrošinātu sabiedrības līdzdalību Likumprojekta izstrādē, saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktu Likumprojekts 2015.gada 24.septembrī tika ievietots Vides aizsardzības un reģionālās attīstības ministrijas mājas lapā [*www.varam.gov.lv*](http://www.varam.gov.lv)publiskai apspriešanai. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Rīgas pilsētas pašvaldība, Vides aizsardzības un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un reģionālās

attīstības ministrs K.Gerhards

Vīza:

Vides aizsardzības un reģionālās attīstības

ministrijas valsts sekretārs G.Puķītis

25.11.2015. 10:28

3010

V.Obersts

[viesturs.obersts @varam.gov.lv](mailto:ieva.busmeistere@varam.gov.lv)

67026438